b'\n_START_ARTICLE_\nDominikanska republika\n_START_SECTION_\nIzvor imena\n_START_PARAGRAPH_\nIme dr\xc5\xbeave izhaja iz imena prestolnice dr\xc5\xbeave, mesta Santo Domingo, ki ga je njegov ustanovitelj, Bartolomej Kolumb, ob ustanovitvi dne 5. avgusta leta 1498 poimenoval La Nueva Isabela, Santo Domingo del Puerto de la Isla de la Espa\xc3\xb1ola. Ime je Kolumb izbral zaradi enega od naslednjih (ali obeh) razlogov: latinski naziv za sveti dan nedeljo je Dominicus (sl.\xc2\xa0\xc2\xbbGospodov dan\xc2\xab), god sv. Dominika pa je 4. avgusta._NEWLINE_Prebivalcem Dominikanske republike pravimo Dominik\xc3\xa1nci, prebivalcem Dominike pa Domini\xc4\x8d\xc3\xa1ni.\n_START_SECTION_\nTurizem\n_START_PARAGRAPH_\nDominikanska republika je s svojimi \xc4\x8dudovitimi pla\xc5\xbeami, morjem in ljudmi zagotovo ena najbolj za\xc5\xbeelenih destinacij na Karibih. Privablja zelo veliko \xc5\xa1tevilo turistov, predvsem Evropejcev.\n_START_SECTION_\nPodnebje\n_START_PARAGRAPH_\nDominikanska republika le\xc5\xbei v tropskem pasu, zato ima ekvatorialno vla\xc5\xbeno podnebje. Zanj so zna\xc4\x8dilne vse leto visoke temperature, ki se niti pozimi ne spustijo pod 20 stopinj Celzija. Ker le\xc5\xbei ob toplem karibskem morju, ima tudi veliko padavin, ki so dokaj enakomerno razporejene skozi vse leto. Prsti so feralitne, kar pomeni, da imajo zaradi kemi\xc4\x8dnega preperevanja apnenca ali dolomita visoko vsebnost \xc5\xbeelezovih in aluminijevih oksidov in imajo zaradi tega imajo zna\xc4\x8dilno rde\xc4\x8do barvo. V osr\xc4\x8dju dr\xc5\xbeave raste tropski de\xc5\xbeevni gozd, ki je zimzelen in raste v eta\xc5\xbeah, ki pa je zaradi pretiranega izsekavanja \xc5\xbee precej izkr\xc4\x8den in mnoge ogro\xc5\xbeene \xc5\xbeivali izgubljajo svoj \xc5\xbeivljenjski prostor. Podrastja ni, saj je rastje pregosto in rastline pri tleh ne dobijo dovolj svetlobe za rast. precej pogoste pa so ovijalke. Ker pa je \xc5\xbee precej oddaljena od ekvatorja, se pojavljajo \xc5\xbee majhna nihanja med zimskimi in poletnimi temperaturami, padavine pa ostajajo iste zaradi maritimnega podnebja. Zaradi Coriolisove sile tu pihajo stalni pasatni vetrovi iz jugozagoda, ki poleti nad toplim morjem navla\xc5\xbeijo in prina\xc5\xa1ajo de\xc5\xbe. Od maja do oktobra se lahko pojavijo tudi tropski cikloni (tudi tajfuni/ willy-willy/orkani). Ko dose\xc5\xbeejo kopno, za\xc4\x8dnejo hitro umirati in postanejo t. i. postropski ciklon, a vseeno se lahko pojavljajo udari mo\xc4\x8dnih vetrov tudi do 250 km/h in segajo dale\xc4\x8d v notranjost otoka. Nevarnosti tsunamijev je zelo majhna, saj le\xc5\xbei dale\xc4\x8d od vseh vro\xc4\x8dih to\xc4\x8dk, najbli\xc5\xbeji je srednje-atlantski hrbet.'